Proiect

**GUVERNUL REPUBLICII MOLDOVA**

**HOTĂRÎRE nr.\_\_\_**

**din “\_\_\_”\_\_\_\_\_\_\_\_\_\_\_\_\_\_\_\_\_ 2017**

**Chişinău**

**Cu privire la alocarea mijloacelor financiare**

În temeiul art. 36 alin. (1) lit. b) din Legea finanțelor publice şi responsabilității bugetar-fiscale nr.181 din 25 iulie 2014 (Monitorul Oficial al Republicii Moldova, 2014, nr.223-230, art.519), cu modificările şi completările ulterioare, şi ale pct. 6 și pct. 9 din Regulamentul privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015 (Monitorul Oficial al Republicii Moldova, 2015, nr. 347-360, art. 967), Guvernul **HOTĂRĂŞTE:**

1. Ministerul Finanțelor va aloca 14506,8 mii lei din fondul de intervenție al Guvernului pentru lichidarea consecințelor calamităților naturale, autorităților publice conform anexei.

**2.** Autoritățile publice nominalizate, în calitate de beneficiari ai mijloacelor financiare alocate, vor perfecta în modul stabilit, documentele necesare pentru finanțarea cheltuielilor în cauză.

 **3.** Ministerul Finanţelor va finanța cheltuielile menționate, pe măsura prezentării documentelor confirmative.

### PRIM-MINISTRU Pavel FILIP

**Contrasemnează:**

|  |  |
| --- | --- |
| Ministrul finanțelor | Octavian Armașu |
| Ministrul afacerilor interne | Alexandru Jizdan |
| Ministrul transporturilor și infrastructurii drumurilor  | Iurie Chirinciuc |

 Anexa

la Hotărîrea Guvernului nr. \_\_\_

din \_\_ \_\_\_\_\_\_\_\_\_\_\_\_ 2017

**LISTA**

autorităților publice, beneficiare de mijloace financiare

din fondul de intervenție al Guvernului

pentru lichidarea consecințelor calamităților naturale

| **Nr. d/o** | **Autoritățile publice**  | **Destinația alocațiilor** | **Suma, mii lei** |
| --- | --- | --- | --- |
| 1. | Ministerul Afacerilor Interne(Serviciul Protecției Civile și Situațiilor Excepționale) | Recuperarea cheltuielilor suportate la lichidarea consecințelor situațiilor excepționale în raioanele din sudul Republicii Moldova, cauzate de ninsori și viscol puternic, în perioada 17 - 20 ianuarie 2016 și ploi torențiale, însoțite de vînt puternic și grindină în perioada 18 - 19 iunie 2016.  | 615,6 |
| 2. | Ministerul Transporturilor și Infrastructurii Drumurilor  | Recuperarea cheltuielilor suportate la lucrările de deblocare a drumurilor locale pentru intervențiile de urgență în perioada 17 - 19 ianuarie 2016. | 77,7 |
| 3. | Agenția Rezerve Materiale | Costul bunurilor materiale eliberate din rezervele materiale de stat pentru lichidarea consecințelor ploilor abundente cu grindină și vijelie din iunie 2016  | 9070,4 |
| 4. | Consiliul raionalEdineț | Proiectarea și reconstrucția podului de acces la intravilanul satului Trinca, deteriorat în urma ploilor abundente din vara anului 2014.  | 3905,0 |
| 5. | Consiliul raional Florești | Lichidarea consecințelor situației excepționale, cauzate de ploi torențiale, însoțite de vînt puternic în localitățile raionului Florești, în perioada 31 mai - 01 iunie 2016. | 224,9 |
| 6. | Consiliul raionalLeova | Restabilirea drumului local și podului din satul Cociulia Nouă, comuna Băiuş, afectate de ploile torențiale în perioada 31 mai - 03 iunie 2016. | 530,4 |
| 7. | Consiliul raionalSoroca | Procurarea locuinței familiei Pînzari Natalia, satul Schineni, casa căreia a fost deteriorată în rezultatul incendiului din 18 ianuarie 2016. | 40,0 |
| 8. | Consiliul raional Ungheni | Reparația acoperișului grădiniței-creșă „Andrieș” din satul Rădenii Vechi, care a fost deteriorat în rezultatul vîntului puternic din 12 octombrie 2016. | 42,8 |
| **TOTAL:** |  | **14506,8** |